《用夹谷子括吴山晚眺韵十首》
元代·方回

梯天直上俯平宽，故国繁华尚可观。
西子有船春色去，伍员无庙暮涛寒。
九原事往人难问，四序功成岁又残。
米贱酒平慰迟暮，巢林聊得一枝安。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。